CELEX: E2015P0022
Language: mt
Date: 2015-08-17 00:00:00
Title: Azzjoni mressqa fis-17 ta’ Awwissu 2015 mill-Awtorità ta’ Sorveljanza tal-EFTA kontra l-Prinċipat tal-Liechtenstein (Il-Kawża E-22/15)

10.12.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 410/7
            
         Azzjoni mressqa fis-17 ta’ Awwissu 2015 mill-Awtorità ta’ Sorveljanza tal-EFTA kontra l-Prinċipat tal-Liechtenstein
   (Il-Kawża E-22/15)
   (2015/C 410/06)
   Fis-17 ta’ Awwissu 2015, tressqet azzjoni kontra l-Prinċipat tal-Liechtenstein quddiem il-Qorti tal-EFTA mill-Awtorità ta’ Sorveljanza tal-EFTA, irrappreżentata minn Markus Schneider, Clémence Perrin u Íris Ísberg, li kienu qegħdin jaġixxu bħala Aġenti tal-Awtorità ta’ Sorveljanza tal-EFTA, 35, Rue Belliard, 1040 Brussell, il-Belġju.
   L-Awtorità ta’ Sorveljanza tal-EFTA titlob lill-Qorti tal-EFTA biex:
   
               1.
            
            
               Tiddikjara li, billi naqas milli jadotta l-miżuri meħtieġa għall-implimentazzjoni tal-Att imsemmi fil-punt 15q tal-Kapitolu XIII tal-Anness II għall-Ftehim dwar iż-Żona Ekonomika Ewropea (id-Direttiva 2011/62/UE tal-Parlament Ewropew u tal-Kunsill tat-8 ta’ Ġunju 2011 li temenda d-Direttiva 2001/83/KE dwar il-kodiċi tal-Komunità li għandu x’jaqsam ma’ prodotti mediċinali għall-użu mill-bniedem, rigward il-prevenzjoni tad-dħul fil-katina legali tal-provvista ta’ prodotti mediċinali falsifikati u d-Direttiva 2012/26/UE tal-Parlament Ewropew u tal-Kunsill tal-25 ta’ Ottubru 2012 li temenda d-Direttiva 2001/83/KE fir-rigward tal-farmakoviġilanza), kif adattat għall-Ftehim permezz tal-Protokoll 1 tiegħu, fi ħdan iż-żmien preskritt, il-Liechtenstein naqas milli jwettaq l-obbligi tiegħu skont l-Artikolu 2 tal-Atti u skont l-Artikolu 7 tal-Ftehim taż-ŻEE.
            
         
               2.
            
            
               Tordna lil-Liechtenstein tħallas l-ispejjeż ta’ dawn il-proċedimenti.
            
         
      L-isfond legali u fattwali u l-eċċezzjonijiet miġjuba bħala sostenn:
   
   
               —
            
            
               L-applikazzjoni tindirizza n-nuqqas mill-Prinċipat tal-Liechtenstein li jikkonforma, mhux aktar tard mit-11 ta’ April 2015, ma’ opinjoni motivata mogħtija mill-Awtorità ta’ Sorveljanza tal-EFTA fil-11 ta’ Frar 2015 dwar in-nuqqas ta’ dan l-Istat li jimplimenta fl-ordni ġuridiku nazzjonali tiegħu, id-Direttiva 2011/62/UE tal-Parlament Ewropew u tal-Kunsill tat-8 ta’ Ġunju 2011 li temenda d-Direttiva 2001/83/KE dwar il-kodiċi tal-Komunità li għandu x’jaqsam ma’ prodotti mediċinali għall-użu mill-bniedem, rigward il-prevenzjoni tad-dħul fil-katina legali tal-provvista ta’ prodotti mediċinali falsifikati,
               
               kif ukoll
               
                  id-Direttiva 2012/26/UE tal-Parlament Ewropew u tal-Kunsill tal-25 ta’ Ottubru 2012 li temenda d-Direttiva 2001/83/KE fir-rigward tal-farmakoviġilanza, kif imsemmi fil-punt 15q tal-Kapitolu XIII tal-Anness II tal-Ftehim dwar iż-Żona Ekonomika Ewropea, u kif adattat għal dak il-Ftehim permezz tal-Protokoll 1 tiegħu (“l-Att”).
            
         
               —
            
            
               L-Awtorità ta’ Sorveljanza tal-EFTA tissottometti li l-Liechtenstein naqas milli jissodisfa l-obbligi tiegħu skont l-Artikolu 2 tal-Atti u skont l-Artikolu 7 tal-Ftehim taż-ŻEE billi ma adottax il-miżuri meħtieġa biex jimplimenta l-Att fi ħdan iż-żmien preskritt.